Боян Бойчев
Сила

chitanka.info

На татко

Чувствам силата как бушува в мен

В мигове на яростно изпитание,

Твоята сила, татко, във мен,

Спасяваща ме от отчаяние.

И твоята мъдрост, татко, във мен,

Която ме извежда от лабиринтите,

Твоята кръв, татко, във мен,

Която определя пулса на дните ми.

И твоите думи, татко, във мен,

Вътрешният ми глас, нашепващ

Кое всъщност е право и кое — не,

Кое съм забравил, за кое не се сещам.

И твоята воля, татко, във мен,

Да преодолявам трудностите и себе си,

Спортният дух, татко, във мен,

До край да преследвам победата.

И твоите мисли, татко, във мен,

Към които за съвет се обръщам,

И всичко, с което аз съм роден,

Събрало цялата ми наследствена същност.

Чувствам силата как бушува във мен,

Най-могъщата бащина сила,

И силен съм, защото те чувствам във мен,

И само пред теб съм безсилен.

2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.